A una societat on l'economia especulativa (banc+immobiliàries+grans superfícies comercials) té el poder, tota la vida de la nostra ciutadania pateix les conseqüències:

1. La compra de voluntats polítiques (suborns, portes giratòries...) mitjançant la corrupció produeix la identificació entre polític, especulador i corrupte.
2. El pressupost municipal es troba al servei dels interessos dels especuladors:
3. Assignació directe, sense concurs públic, de contractes municipals a empreses concretes superant els límits legals establerts per a poder-ho realitzar (per exemple el contracte de recollida de cartonatge o el material d'oficina).
4. Privatització de serveis públics o de la gestió dels mateixos (per exemple el servei de distribució d'aigua, la gestió del pavelló poliesportiu o del teatre municipal).
5. Elasticitat de normes segons qui sigui el protagonista (la possibilitat o no d'augmentar la massa salarial municipal depenent si es tracta d'un tècnic amic o de dur a terme un pla d'ocupació)
6. Inversions quantioses en serveis secundaris mentre els serveis prioritaris són desestimats (mentre pressupostem més d'1 milió d'euros per a la tribuna del camp de futbol, o tenim pressupost per a celebracions de l'any Espriu amb contractacions de grups teatrals d'anomenada mundial com Els Comediants de Canet de Mar alhora que infravalorem els nostres artistes locals de carrer, no tenim pressupost per a col·laborar amb la creació d'un Centre Ocupacional de l'Associació de Persones en Risc d'Exclusió Social d'Arenys -APRESA- o per reduir la matrícula de l'Escola Bressol Municipal)
7. Es mostren impassibles davant la disminució del personal públic tant al CAP (Centre d'Atenció Primària) com a l'Escola Pública, mentre no té interès en saber si l'escola concertada paga IBI, cobra matrícula o obliga a pagar "fundació" a les famílies derivades a ella). De la mateixa manera que es demana un crèdit per a invertir en un Viver d'Empreses -sense demandants durant els seus 3 anys d'existència-, mentre l'Aula d'Adults no té un espai fix i el seu personal és seleccionat de manera al menys qüestionable -DE LA MATEIXA MANERA QUE EL DE L'ESCOLA DE MÚSICA O RADIO ARENYS-.
8. El consistori s'endeuta mentre no sap que fer amb el milió d'euros que té com a superàvit del pressupost d'aquest any passat,
9. Desistiment de funcions del poder municipal:
10. Pèrdua de subvencions europees -FEDER- per lliurar-les fora de termini (més de 250.000€ de pèrdues)
11. Manca de control del treball del personal municipal.
12. Utilització del servei municipal de Ràdio com a element de propaganda (servei molt ben dotat econòmicament al pressupost municipal), per exemple per a desacreditar tota iniciativa ciutadana que no sigui controlada pel consistori mentre se li impedeix complir els seus objectius -mentre es diu al Ple municipal i a Ràdio Arenys que s'ajuda a APRESA a aconseguir l'aigua i la llum del local llogat a l'INCASOL per la mateixa, es posen totes les traves possibles aconseguint el desestiment de la mateixa i la seva desaparició després de 2 anys de fines importants.
13. Pèrdua de valors ètics que arriba fins a alguns dels treballadors municipals:
14. Utilització d'espais i materials públics en horari de treball per a rebre clients particulars a diferents teràpies.
15. Vehiculació de tràmits necessaris per a diferents permisos a professionals "amics" que agilitzarà els mateixos.